Publication: Magyar Közlöny
Issue: MK-1999-44 (Year: 1999, Number: 44)
Era: 1990-2004
Section: 
Paragraph Index: 10

5. Cikk A Szerződő Felek a jelen Egyezmény végrehajtásával kapcsolatos feladatok ellátására, a szükséges konzultációk elősegítése céljából Vegyes Bizottságot hoznak létre. A Vegyes Bizottság az egyes konkrét együttműködési feladatok koordinálása céljából Területi Tanácsokat alapíthat. A Vegyes Bizottság nemzeti tagozata 8 főből áll, amelyből minimum 3 fő a 2. Cikk 2. pontjában meghatározott II. rész JOGSZABÁLYOK 1999/44. szám szervezeteket képviseli. A Területi Tanácsok számát és összetételét a Vegyes Bizottság határozza meg, az érintett területek képviselőinek egyetértésével. A Vegyes Bizottság évente legalább egy alkalommal ülésezik, első ülésén kidolgozza saját ügyrendjét, és meghatározza a Területi Tanácsok tevékenységi körét és beszámolási kötelezettségét.

Source: https://magyarkozlony.hu/hivatalos-lapok/c685be0c36d668f59d1d490bd75f1474ec56ab0e/dokumentumok/8592da78f92fc9123fe77aae728b3f3463028726/letoltes